ശരണ്യ പോയത് അവള് അറിഞ്ഞിട്ടില്ല, വേദന കടിച്ചമര്ത്തി സുഖമായി ഇരിക്കുന്നു എന്ന് ഞാന് പറഞ്ഞു: സീമ കാന്സര് രോഗത്തോട് പോരാടുന്ന അഥീന എന്ന യുവതിയെ നേരില് കണ്ട് ആശ്വസിപ്പിച്ച് നടി സീമ ജി. നായര്. അഥീനയുടെ ആഗ്രഹപ്രകാരമാണ് സീമ നേരിട്ടെത്തിയത്. തന്നെ കണ്ടപ്പോള് ചോദിച്ചത് ശരണ്യയുടെ വിശേഷങ്ങള് ആണെന്നും, അവള് മരിച്ചത് അഥീന അറിഞ്ഞിട്ടില്ല എന്നും സീമ പറയുന്നു. ഫേസ്ബുക്കിലൂടെ അധീനയ്ക്കപ്പമുള്ള ചിത്രവും സീമ പങ്കുവെച്ചു. സീമയുടെ ഫേസ്ബുക്ക് കുറിപ്പ്: എന്റെ പ്രിയപ്പെട്ട അഥീന.. പഠനം പൂര്ത്തിയായി കഴിഞ്ഞപ്പോള് നെടുങ്കണ്ടം എന്ന മലയോരഗ്രാമത്തില് നിന്നും, ഒരുപാട് പ്രതീക്ഷയോടെയാണ് അവള് എറണാകുളത്തെ സ്വകാര്യ ആശുപത്രിയില് ജോലിക്കായി പ്രവേശിച്ചത്. ജോലി ചെയ്തു തുടങ്ങുമ്ബോള് അവളുടെ പ്രിയപ്പെട്ട അച്ചനും അമ്മക്കും തണലാകാന് സാധിച്ചല്ലോ എന്ന സമാധാനം ആയിരുന്നു.. പക്ഷെ ആ സമാധാനം അധികം നീണ്ടില്ല. ക്ഷണിക്കാതെ വന്ന കഴുത്ത് വേദന ആയിരുന്നു തുടക്കം.. CLIVALCHORDOMA ക്ലൈവല് കോര്ഡോമ എന്ന അതിഥിയിലൂടെ ആ കുടുംബത്തിന്റെയും അഥീനയുടേയുടെയും സ്വപ്നങ്ങള് പ്രതീക്ഷകള് എല്ലാം അസ്തമിച്ചു.. ഒരു വര്ഷത്തിനിടെ 9 സര്ജറികള്. ഏകദേശം 40 ലക്ഷത്തിനുമേല് ചിലവായിക്കഴിഞ്ഞു. നെടുങ്കണ്ടത്തുണ്ടായിരുന്ന ഒരു കൂള്ബാര് അതില് നിന്നും ജീവിതം കണ്ടെത്തിയിരുന്ന ആ കുടുംബത്തിനു ഇനി മുന്നോട്ടുള്ള ഓരോ ചുവടു വെയ്പും ചോദ്യ ചിഹ്നമാണ്. കുറച്ചു ദിവസങ്ങള്ക്കു മുന്നേ അഥീനയുടെ അമ്മയുടെ ഫോണ് എനിക്ക് വന്നിരുന്നു. അവള്ക്കു എന്നെ ഒന്ന് കാണണം എന്ന്. ഞാന് പോയി അവളെ കണ്ടിരുന്നു. കുറച്ചു സമയം അവളുടെ അടുത്ത് ചിലവഴിച്ചു. ഇടയ്ക്കിടെ അവള് ചോദിച്ചു ശരണ്യക്ക് എങ്ങനെ ഉണ്ടെന്ന്. ശരണ്യ പോയത് അവള് അറിഞ്ഞിരുന്നില്ല, വേദന കടിച്ചമര്ത്തി ശരണ്യ സുഖമായി ഇരിക്കുന്നു എന്ന് ഞാന് പറഞ്ഞു. ഞാന് തിരികെ പോരുമ്ബോള് പോകുവാണോ എന്ന ചോദ്യത്തിന് ഒരുപാട് അര്ത്ഥങ്ങള് ഉണ്ടായിരുന്നു. എത്രയും വേഗം തിരികെ വരുമെന്നു പറഞ്ഞു ഞാന് ഇറങ്ങുമ്ബോള് ആ കണ്ണുകളില് പ്രതീക്ഷയുടെ കിരണങ്ങള് ഉണ്ടായിരുന്നു. അവളുടെ ജീവന് പിടിച്ചുനിര്ത്താന് നമ്മള്ക്കൊന്ന് ഒരുമിച്ചാലോ. അവളുടെ സ്വപ്നങ്ങള് പൂവണിയിക്കാന് നിങ്ങള് എല്ലാരും ഉണ്ടെന്ന പ്രതീക്ഷയില് ഞാന് നിര്ത്തട്ടെ, സ്നേഹത്തോടെ സീമ. Post Date : 25092021 ബാങ്ക് അക്കൌണ്ട് വിവരങ്ങള്: ADHEENA JOHN AC No : 32809748202 IFSC : SBIN 0070216 STATE BANK OF INDIA NEDUMKANDAM BRANCH GooglePay : 8281025404